gl gl pt tr es es gl it gl es gl de gl gl gl gl gl en gl gl gl gl gl gl gl gl en cs gl gl gl en gl gl gl gl gl gl en gl en gl gl gl gl gl gl gl gl gl gl gl en gl gl gl gl gl gl gl en gl gl en en gl gl en zh pt gl gl en en en gl en en gl
O CITIC acolleu un encontro investigador para visibilizar o papel da muller no mundo editorial en Galicia – CITIC
O CITIC acolleu un encontro investigador para visibilizar o papel da muller no mundo editorial en Galicia
O encontro está enmarcado nun proxecto máis amplo que analiza o papel e funcións das mulleres no mundo editorial galego desde o ano 1975 ata o 2000, dirixido pola profesora Carme Fernández Pérez-Sanjulián.
O CITIC desenvolverá o sistema de información do proxecto, integrando unha base de datos e un buscador a un catálogo informatizado de mulleres con actividade no sector editorial de Galicia.
O Centro de Investigación TIC (CITIC) da Universidade da Coruña acolleu este mércores 29 de xuño o encontro investigador “Elas no prelo: Mulleres no mundo da edición na Galiza”, onde se fixo unha primeira achega á análise da participación das mulleres no mundo editorial galego. Este encontro enmárcase nos traballos ligados a un proxecto máis amplo titulado “A edición literaria na Galiza, 1975-2000” (PID2020-119605RB-I00), dirixido pola profesora da Facultade de Filoloxía da UDC, Carme Fernández Pérez-Sanjulián. Este proxecto ten a finalidade de elaborar o primeiro catálogo de mulleres con actividade no sector, no que as investigadoras do CITIC Nieves R. Brisaboa e Ángeles Saavedra Places serán as encargadas de desenvolver o sistema de información do proxecto, integrando unha base de datos e un buscador ao catálogo informatizado desenvolvido.
Con este encontro buscouse proxectar ao público este labor de visibilización do traballo das mulleres editoras e o seu papel no marco do espazo da industria cultural, en xeral, e do mundo editorial galego, en particular.
A xornada iniciouse coa presentación do proxecto por parte da súa investigadora principal e membro do Grupo Investigación Lingüística e Literaria Galega (Grupo Illa) da UDC, Carme Fernández Pérez-Sanjulián, que expuxo os obxectivos do mesmo e explicou a marcha dos traballos, enmarcándoos na liña dos seus proxectos de investigación anteriores sobre o mundo da edición na Galiza.
O punto central do encontro investigador consistiu na sesión “Editar libros: tres experiencias en primeira persoa”, onde tres mulleres con ampla actividade profesional no campo editorial: Belén López (Editorial Baía), Charo Portela (Ediciós do Castro) e Pilar Sampil (Editorial Galaxia), presentaron as súas experiencias e reflexións sobre o sector, o que propiciou un interesante e enriquecedor debate posterior. A seguir, desenvolveuse a segunda parte do encontro, onde cada unha das convidadas foi protagonista dunha sesión de traballo en paralelo que, a partir da realización dunha entrevista persoal, serviu para que cada unha delas reflexionase sobre a súa visión da problemática específica das mulleres no ámbito editorial co equipo investigador do proxecto. Este equipo está formado por un grupo multidisciplinar de investigadoras/es da UDC do que forman parte Elena Alfaya, Uxío-Breogán Diéguez, Inma Doval, Xosé Ramón Freixeiro, Ánxela Lema, Mª Obdulia Luis, José Antonio Seijas, Iria Sobrino e Xoán L. Viñas.
< Volver a Noticias
© 2022 CITIC. Funciona grazas a Sydney
Centro de Investigación TIC
Campus de Elviña s/n - 15071 A Coruña - España
+34 881 01 5501 - citic@citic-research.org
FONDO EUROPEO DE DESENVOLVEMENTO REXIONAL "Unha maneira de facer Europa"
Centro de investigación do Sistema Universitario de Galicia (2019-2022) Promover o desenvolvemento tecnolóxico, a innovación e unha investigación de calidade
We use cookies on our website to give you the most relevant experience by remembering your preferences and repeat visits. By clicking “Accept All”, you consent to the use of ALL the cookies. However, you may visit "Cookie Settings" to provide a controlled consent.
This website uses cookies to improve your experience while you navigate through the website. Out of these, the cookies that are categorized as necessary are stored on your browser as they are essential for the working of basic functionalities of the website. We also use third-party cookies that help us analyze and understand how you use this website. These cookies will be stored in your browser only with your consent. You also have the option to opt-out of these cookies. But opting out of some of these cookies may affect your browsing experience.